CELEX: 52018PC0854
Language: sl
Date: 2019-01-04
Title: Predlog SKLEP SVETA o podpisu, v imenu Evropske unije in njenih držav članic, protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Bolgarije, Republike Hrvaške in Romunije k Evropski uniji

EVROPSKA KOMISIJA
            Bruselj, 4.1.2019
            COM(2018) 854 final
            2018/0430(NLE)
            Predlog
            SKLEP SVETA
            o podpisu, v imenu Evropske unije in njenih držav članic, protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Bolgarije, Republike Hrvaške in Romunije k Evropski uniji 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Priloženi predlog je pravni instrument za podpis protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Bolgarije, Republike Hrvaške in Romunije k Evropski uniji.
            
            
               V skladu z akti o pristopu Republike Bolgarije, Romunije in Republike Hrvaške te tri države članice pristopijo k mednarodnim sporazumom, ki so jih podpisale ali sklenile Evropska unija in njene države članice, in sicer na podlagi protokola k navedenim sporazumom.
            
            
               Svet je 23. oktobra 2006 in 14. septembra 2012 Komisijo pooblastil za začetek pogajanj z zadevnimi tretjimi državami o zadevnih protokolih za pristop Republike Bolgarije, Romunije in Republike Hrvaške.
            
            
               Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani je bil podpisan 9. septembra 2006 in je začel veljati 1. julija 2016. 
            
            
               Pogajanja z Republiko Korejo so bila uspešno zaključena z izmenjavo verbalnih not. 
            
            
               Komisija meni, da so rezultati pogajanj zadovoljivi, in Svetu predlaga, da v imenu Evropske unije in njenih držav članic podpiše protokol. Po podpisu bi moral Svet v imenu Evropske unije in njenih držav članic protokol skleniti.
            
            
               2.PRAVNI ELEMENTI PREDLOGA
            
            
               Na podlagi predlaganega protokola Republika Bolgarija, Romunija in Republika Hrvaška postanejo pogodbenice Sporazuma, Evropska unija pa je zavezana zagotoviti verodostojno različico Sporazuma v bolgarskem, romunskem in hrvaškem jeziku. 
            
            
               Komisija Svetu predlaga, naj v imenu Evropske unije in njenih držav članic odobri podpis protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Bolgarije, Republike Hrvaške in Romunije k Evropski uniji.
            
            
               Po podpisu protokola bo Svet pravočasno obravnaval še predlog o sklenitvi protokola.
            
            
               2018/0430 (NLE)
            
            
               Predlog
            
            
               SKLEP SVETA
            
            
               o podpisu, v imenu Evropske unije in njenih držav članic, protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Bolgarije, Republike Hrvaške in Romunije k Evropski uniji 
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 172 v povezavi s členom 218(5) Pogodbe, 
            
            
               ob upoštevanju aktov o pristopu Republike Bolgarije in Romunije ter Republike Hrvaške in zlasti člena 6(2) aktov,
            
         
         
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani (v nadaljnjem besedilu: Sporazum) je bil podpisan 9. septembra 2006 in je začel veljati 1. julija 2016.
            
            
               (2)Bolgarija in Romunija sta državi članici Unije postali 1. januarja 2007, Hrvaška pa 1. julija 2013. 
            
            
               (3)V skladu s členom 6(2) aktov o pristopu se pristop Bolgarije, Hrvaške in Romunije k Sporazumu odobri s sklenitvijo protokola k Sporazumu (v nadaljnjem besedilu: protokol). V skladu s členom 6(2) aktov o pristopu se za tak pristop uporabi poenostavljeni postopek, po katerem protokol skleneta Svet, ki nastopa soglasno v imenu držav članic, in zadevna tretja država.
            
            
               (4)Svet je 23. oktobra 2006 in 14. septembra 2012 Komisijo pooblastil za začetek pogajanj z zadevnimi tretjimi državami, da se sklenejo protokoli k mednarodnim sporazumom, ki so jih sklenile Unija in njene države članice. 
            
            
               (5)Pogajanja z Republiko Korejo so bila uspešno zaključena z izmenjavo verbalnih not.
            
            
               (6)Zato bi bilo treba v imenu Evropske unije in njenih držav članic podpisati protokol s pridržkom njegove poznejše sklenitve – 
            
            
               SPREJEL NASLEDNJI SKLEP: 
            
            
               Člen 1
            
            
               Podpis protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Bolgarije, Republike Hrvaške in Romunije k Evropski uniji se odobri v imenu Unije in njenih držav članic s pridržkom njegove sklenitve.
            
            
               Besedilo protokola, ki se podpiše, je priloženo temu sklepu.
            
            
               Člen 2 
            
            
               Generalni sekretariat Sveta vzpostavi instrument popolnih pooblastil za podpis protokola v imenu Unije in njenih držav članic s pridržkom njegove sklenitve za osebe, ki jih določi pogajalec Sporazuma. 
            
            
               Člen 3
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
      
    ---documentbreak--- 
      
         
               EVROPSKA KOMISIJA
            Bruselj, 4.1.2019
            COM(2018) 854 final
            PRILOGA
            k
            predlogu zaSKLEP SVETA
            o podpisu, v imenu Evropske unije in njenih držav članic, protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani zaradi upoštevanja pristopa Republike Bolgarije, Republike Hrvaške in Romunije k Evropski uniji 
            
               
         
         
            
               PROTOKOL 
            
            
               K SPORAZUMU O SODELOVANJU
            
            
               PRI CIVILNEM GLOBALNEM SATELITSKEM NAVIGACIJSKEM SISTEMU (GNSS) 
            
            
               MED EVROPSKO SKUPNOSTJO IN NJENIMI DRŽAVAMI ČLANICAMI NA ENI STRANI
            
            
               IN REPUBLIKO KOREJO NA DRUGI STRANI 
            
            
               ZARADI UPOŠTEVANJA PRISTOPA REPUBLIKE BOLGARIJE, REPUBLIKE HRVAŠKE IN ROMUNIJE K EVROPSKI UNIJI
            
            
            
            
            
            
            
            
            
            
            
            
            
            
         
         
            
                  
            
            
               EVROPSKA UNIJA 
            
            
            
               ter 
            
            
               KRALJEVINA BELGIJA,
            
            
               REPUBLIKA BOLGARIJA,
            
            
               ČEŠKA REPUBLIKA,
            
            
               KRALJEVINA DANSKA,
            
            
               ZVEZNA REPUBLIKA NEMČIJA,
            
            
               REPUBLIKA ESTONIJA,
            
            
               IRSKA,
            
            
               HELENSKA REPUBLIKA,
            
            
               KRALJEVINA ŠPANIJA,
            
            
               FRANCOSKA REPUBLIKA,
            
            
               REPUBLIKA HRVAŠKA,
            
            
               ITALIJANSKA REPUBLIKA,
            
            
               REPUBLIKA CIPER,
            
            
               REPUBLIKA LATVIJA,
            
            
               REPUBLIKA LITVA,
            
            
               VELIKO VOJVODSTVO LUKSEMBURG,
            
         
         
            
               MADŽARSKA,
            
            
               REPUBLIKA MALTA,
            
            
               KRALJEVINA NIZOZEMSKA,
            
            
               REPUBLIKA AVSTRIJA,
            
            
               REPUBLIKA POLJSKA,
            
            
               PORTUGALSKA REPUBLIKA,
            
            
               ROMUNIJA,
            
            
               REPUBLIKA SLOVENIJA,
            
            
               SLOVAŠKA REPUBLIKA,
            
            
               REPUBLIKA FINSKA,
            
            
               KRALJEVINA ŠVEDSKA,
            
            
               ZDRUŽENO KRALJESTVO VELIKA BRITANIJA IN SEVERNA IRSKA
            
            
            
               (v nadaljnjem besedilu: države članice) 
            
            
               na eni strani ter
            
            
            
               REPUBLIKA KOREJA 
            
            
               na drugi strani SO SE
            
            
            
               OB SKLICEVANJU na Sporazum o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani (v nadaljnjem besedilu: Sporazum), ki je bil podpisan 9. septembra 2006 in začel veljati 1. julija 2016, in zlasti na tretji odstavek člena 18 Sporazuma;
            
         
         
            
               OB UPOŠTEVANJU pristopa Republike Bolgarije in Romunije k Evropski uniji 1. januarja 2007 ter pristopa Republike Hrvaške k Evropski uniji 1. julija 2013;
            
            
            
               V ŽELJI, da Republika Bolgarija, Republika Hrvaška in Romunija pristopijo k 
            
            
               Sporazumu;
            
            
            
               UPOŠTEVAJOČ člen 6(2) Akta o pogojih pristopa Republike Bolgarije in Romunije, člen 6(2) Akta o pogojih pristopa Republike Hrvaške in prilagoditve pogodb, na katerih temelji Evropska unija, se pristop teh držav k Sporazumu uredi s sklenitvijo protokola k Sporazumu —
            
            
            
               DOGOVORILI O NASLEDNJEM:
            
            
            
               ČLEN 1
            
            
            
               Republika Bolgarija, Republika Hrvaška in Romunija postanejo pogodbenice Sporazuma o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami na eni strani ter Republiko Korejo na drugi strani in se na enak način kot druge države članice Unije seznanijo z besedilom Sporazuma.
            
            
            
               ČLEN 2
            
            
               Ta protokol je sestavni del Sporazuma.
            
            
            
            
               ČLEN 3
            
            
               Besedila Sporazuma, sestavljena v bolgarskem, hrvaškem in romunskem jeziku, so priložena k temu protokolu. 
            
            
         
         
            
               ČLEN 4
            
            
               Ta protokol začne veljati prvi dan meseca, ki sledi datumu, na katerega pogodbenice z diplomatskimi notami depozitarja Sporazuma uradno obvestijo o zaključku njihovih notranjih pravnih postopkov za začetek veljavnosti tega protokola.
            
            
            
               V POTRDITEV TEGA sta spodaj podpisana, ki so ju za to ustrezno pooblastile zadevne vlade, podpisala ta protokol.
            
            
            
               V xxxx, xx meseca mm dva tisoč zz, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in korejskem jeziku, pri čemer so vsa besedila enako verodostojna. 
            
            
            
            
            
                     
                        ZA EVROPSKO UNIJO IN NJENE DRŽAVE ČLANICE
                     
                     
                     
                  
                  
                     
                        ZA REPUBLIKO KOREJO